12. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 105/3165 της 24 Σεπτ./12 Οκτ.  1971 (ΦΕΚ Β΄ 806) Περί αυξήσεως των υπό του Επικουρικού Ταμείου Εξόδου Γερόντων και Ανικάνων Εργατών Μετάλλου καταβαλλομένων Συντάξεων. Έχοντες υπ’ όψιν: α)Την παρ. 4 άρθρ. 1 του Ν.Δ. 4577/66. β)Τας κρατούσας οικονομικάς συνθήκας. γ)Την δια της υπ’ αριθ. 9174/2/2238/1.7.71 αναφοράς του Επικουρικού Ταμείου Εξόδου Γερόντων και Ανικάνων Εργατών Μετάλλου υποβληθείσαν ημίν πρότασιν του Διοικητικού Συμβουλίου αυτού, αποφασίζομεν: Αι καταβαλλόμεναι συντάξεις, ως και αι απονεμηθησόμεναι τοιαύται προσαυξάνονται από της ισχύος της παρούσης, αναλόγως του χρόνου εις ον εμπίπτει η έναρξις καταβολής τούτων ως ακολούθως: α)Κατά ποσοστόν 30% εφ’ όσον η έναρξις καταβολής τούτων ανάγεται εις χρόνον προ της 31.12.57. β)Κατά ποσοστόν 25% εφ’ όσον η έναρξις καταβολής εμπίπτει εις το χρονικόν διάστημα από 1.1.58 έως 31.12.61. γ)Κατά ποσοστόν 20% εφ’ όσον η έναρξις καταβολής εμπίπτει εις το χρονικόν διάστημα από 1.1.62 έως 30.4.65. δ)Κατά ποσοστόν 15% εφ’ όσον η έναρξις καταβολής εμπίπτει εις το χρονικόν διάστημα από 1.5.65 έως 31.1.67. ε)Κατά ποσοστόν 10% εφ’ όσον η έναρξις καταβολής εμπίπτει εις τον από 1.2.67 χρόνον και εντεύθεν. 